Source: https://hitelesmozgalom.eoldal.hu/cikkek/birosag/devizahiteles-kerdeseket-ertelmez-a-kuria-polgari-kollegiuma.html
Timestamp: 2019-12-14 10:57:08+00:00

Document:
HITELES MOZGALOM - Bíróság - Devizahiteles kérdéseket értelmez a Kúria polgári kollégiuma
Devizahiteles kérdéseket értelmez a Kúria polgári kollégiuma
Budapest, 2016. április 28., csütörtök (MTI) - A Kúria polgári kollégiuma május 5-én ülést tart annak megvitatására, szükséges-e újabb jogegységi eljárás a devizaalapú kölcsönszerződésekről - közölte a Kúria csütörtökön az MTI-vel.
A közlemény felidézi: a Kúria 2013. december 16-án hozta meg jogegységi határozatát a devizaalapú kölcsönszerződésekről. Az azóta eltelt időszakban a bíróságok több ezer perben alkalmazták ezt a bíróságokra kötelező iránymutatást. Az utóbbi időben azonban a bírói gyakorlatban - beleértve a Kúria egyik eseti döntését is - újabb értelmezést igénylő kérdések fogalmazódtak meg, hogy egy konkrét fogyasztói kölcsönszerződés milyen feltételek mellett minősül devizaalapúnak.
A devizaalapú kölcsönszerződések olyan szerződések, amelyekben az adós az adott időszakban irányadó forintkölcsönnél kedvezőbb kamatmérték mellett devizában adósodott el, amiből következően ő viseli az árfolyamváltozás hatásait, a szerződési terhek szerződés megkötését követő - előre nem látható - egyoldalú eltolódása az érvénytelenség körében nem értékelhető - ismertette Wellmann György, a kollégium vezetője.
MTI 2016. április 28., csütörtök 17:55
A Kúria sajtóközleménye a Kúria Polgári Kollégiumának összehívásáról
A Kúria 2013. december 16-án hozta meg a devizaalapú kölcsönszerződésekkel kapcsolatos 6/2013. PJE számú jogegységi határozatát. Az azóta eltelt időszakban a bíróságok több ezer perben alkalmazták ezt, a bíróságokra kötelező iránymutatást. Az utóbbi időben azonban a bírói gyakorlatban - beleértve a Kúria egyik eseti döntését is - újabb értelmezést igénylő kérdések fogalmazódtak meg a tekintetben, hogy egy konkrét fogyasztói kölcsönszerződés milyen feltételek mellett minősül devizaalapúnak. Ezért a Kúria Polgári Kollégiuma 2016. május 5-én ülést tart. Napirenden szerepel annak megvitatása, hogy e kérdésben szükséges-e újabb jogegységi eljárás és ha igen az milyen eljárási keretek között történjen: öttagú jogegységi tanács vagy a Kollégium, mint jogegységi tanács folytassa-e le az eljárást. A tanácskozás eredményéről az ülést követően a Kúria sajtóközleményben tájékoztatja a nyilvánosságot.
Budapest, 2016. április 28. A Kúria Sajtótitkársága
http://lb.hu/hu/sajto/kuria-sajtokozlemenye-kuria-polgari-kollegiumanak-osszehivasarol
Polgári-gazdasági Jogegységi Tanács:
A jogegységi tanács az elnökből és további 4 tagból áll, akiket a jogegységi tanács elnöke választ ki a Polgári Kollégium bírái közül.
Polgári Elvi Közzétételi Tanács:
- Dr. Wellmann György kollégiumvezető
- Dr. Csentericsné dr. Ágh Bíró Ágnes bíró
- Dr. Bartal Géza tanácselnök
- Dr. Almásy Mária bíró
- Dr. Kovács Zsuzsanna bíró
http://www.lb.hu/hu/ugyelosztasi-rend-polgari-kollegium

References: Bíróság 
 Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria